cyanic-selkie/wikianc huggingface dataset:
Otello
Tomass Volklijs publicēja lugu 1622. gadā. Pēc gada luga tika iekļauta First Folio Šekspīra lugu krājumā. First Folio iekļautā luga nedaudz atšķiras no 1622. gadā publicētās versijas. Vairākums mūsdienās izdoto lugas tekstu versiju veidotas pēc garākās Folio versijas.
"Otello" daudzkārt ir uzvests arī Latvijas teātros. Jaunajā Rīgas teātrī Māras Ķimeles režisētā "Otello" versija ar Andri Keišu galvenajā lomā tiek izrādīta no 2010. gada. A. Keišs par Otello lomu saņēmis 2010.—2011. gada Spēlmaņu nakts balvu kā Gada aktieris.
Norberts Neikšānīts
Norberts Neikšānīts (arī Neikšānietis; dzimis, miris ), īstajā vārdā Norberts Trepša, bija latviešu katoļu garīdznieks, redaktors, rakstnieks un sabiedrisks darbinieks.
Biogrāfija
Dzimis Krievijā no Latgales ieceļojušā ģimenē. Pēc tēva nāves ģimene pārcēlās atpakaļ uz dzīvi Latvijas teritorijā. Izglītību ieguvis Dagdas pamatskolā, Krāslavas ģimnāzijā, Latvijas Universitātes Tautsaimniecības un tiesību zinātņu fakultātes Tiesību zinību nodaļā.
Avīžnieka un literāta karjeru sācis Katoļu studentu biedrības Fraternitas Catholica konventā. Pēc universitātes absolvēšanas pārcēlās uz dzīvi Daugavpilī. Strādājis dažādās izdevniecībās, bija laikraksta "Latgolas Bolss" redaktors.
1944. gadā emigrējis uz Vāciju, dzīvoja Noietingas bēgļu nometnē, vadīja Latviešu komiteju. Arī Vācijā bija vairāku laikrakstu redaktors. Beļģijā studēja filozofiju, 1950. gadā ASV sāka studēt teoloģiju un politoloģiju. 1953. gadā Neikšānītu iesvētīja par priesteri. Darbojās amerikāņu katoļu draudzēs Detroitā un Čikāgā. No 1957. gada — Amerikas Latviešu katoļu apvienības prezidents. Bija latviešu katoļu žurnāla "Dzimtenes Balss" redaktors, publicējis dzeju un rakstus. Darbojies BATUN (Baltiešu apelācija pie Apvienotajām Nācijā) organizācijā. Pārvaldījis astoņas valodas (angļu, vācu, franču, krievu, poļu, ebreju, latviešu, latīņu). "Apspiesto tautu himnas" vārdu autors angļu valodā.
Publikācijas kopš 1936. gada. Rakstījis dzeju, rakstus, stāstus, lugas, fabulas. Nozīmīgākais Neikšānīša darbs ir romāns "Myura kolns", kas izdots 1943. gadā, atkārtoti izdots 1997. gadā. Tas ir pirmais pabeigtais un grāmatā izdotais latgaliešu romāns. 1944. gadā tas ieguvis pirmo prēmiju latgaliešu literāro darbu konkursā.
Neikšānīts bija viens no Jurdža fonda dibinātājiem, vadītājiem.
Miris 1972. gada 30. novembrī Ņujorkā. Apbedīts Longailendas Svētā Kārļa kapu latviešu katoļu nodaļā.
Dabiskā kārtība (filozofija)
Filozofijā dabiskā kārtība ir morālais avots, no kura dabiskie likumi cenšas iegūt savu autoritāti. Dabiskā kārtība ietver būtņu dabisko mijiedarbību vienai ar otru, likuma neesamības gadījumā, kuru dabiskie likumi mēģina nostiprināt. Tas ir saistīts ar darmu.
Turpretī dievišķie likumi autoritāti meklē no Dieva, bet pozitīvie likumi meklē autoritāti no valdības.
Jēdzienu Hanss-Hermans Hopss izmanto savā grāmatā "Demokrātija: Dievs, kurš neizdevās: Monarhijas, demokrātijas un dabiskās kārtības ekonomika un politika", lai aizstāvētu anarhisma kapitālismu.
Šo terminu savos rakstos lieto Frīdrihs Hajeks.
18. gadsimta apgaismības laikmeta franču filozofu grupa Fiziokrāti, stingri ticēja dabiskās kārtības filozofijai. Viņuprāt, tā ir Dieva dota ideāla kārtība, kas ļāva cilvēkiem dzīvot kopā ideālā sabiedrībā. Dabas likumi ir Dieva gribas izpausme. Tādējādi vīrieši nesanāca kopā caur zināmā mērā pieņemtu "sociālo līgumu", kuram valsts varai ir lielāka leģitimitāte pār indivīdu. Drīzāk viņiem bija jāatklāj dabiskās kārtības likumi, kas ļautu dzīvot sabiedrībā, nezaudējot būtiskas brīvības.
Aizdevums.lv
SIA “AIZDEVUMS.LV” ir nebanku kreditēšanas pakalpojumu sniedzējs Latvijā, kas saņēmis speciālo atļauju (licenci) patērētāju kreditēšanas pakalpojumu sniegšanai. AIZDEVUMS.LV pamatdarbības veids ir naudas aizdevumu izsniegšana auto un patēriņa preču iegādei fiziskām personām, kā arī naudas aizdevumu biznesam izsniegšana mazajiem un vidējiem uzņēmumiem. AIZDEVUMS.LV ir viens no pieredzes bagātākajiem nebanku aizdevējiem Latvijā ar 20 gadu pieredzi tirgū. Šobrīd Latvijā darbojas 11 AIZDEVUMS.LV klientu apkalpošanas nodaļas Rīgā, Jelgavā, Cēsīs, Valmierā, Liepājā, Ventspilī, Daugavpilī un Rēzeknē.
Vēsture
1999. gadā darbību sāk uzņēmums Nelss Līzings, ar mērķis apkalpot NELSS būvmateriālu veikalu pircējus. Uzņēmumam attīstoties, Nelss Līzings uzsāk piedāvāt kredītu izsniegšanu auto, patēriņa preču un pakalpojumu iegādei.
2008. gada jūlijā zviedru uzņēmums Marginalen AB iegādājās uzņēmumu Nelss Līzings.
2009. gada aprīlī Nelss Līzings maina nosaukumu uz AIZDEVUMS.LV.
Produkti
AIZDEVUMS.LV pakalpojumi:
2017. gada Sansevastjanas klasika
2017. gada Sansevastjanas klasika bija šosejas riteņbraukšanas viendienas sacensības, kuras notika 29. jūlijā. Tā bija 37. reize, kad notika Sansevastjanas klasikas sacensības un tās bija 26. sacensības 2017. gada UCI World Tour kalendārā.
Gregors VIII
Gregors VIII (la, miris ), īstajā vārdā Alberto di Morra, bija Romas pāvests no līdz nāvei. Šajā amatā viņš bija 57 dienas. Gregors VIII tika ievēlēts par pēcteci Urbānam III.
2017. gada Sansevastjanas klasika
Sacensībās uzvarēja  sportists Mihals Kvjatkovskis, kurš bija ātrākais piecu dalībnieku grupas sprintā. Otrajā un trešajā vietā palika sacensību iepriekšējo gadu uzvarētāji Tonijs Galopēns (') un Bauke Mollema (').
Komandas
Tā kā Sansevastjanas klasika bija UCI World Tour sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas divas UCI profesionālās kontinentālās komandas (' un '), veidojot 20 komandu pelotonu.
Gregors VIII
1155. gadā pāvests Adriāns IV viņu iecēla kardināla kārtā. Nonākot pāvesta krēslā, Gregors VIII plānoja uzsākt Trešo Krusta karu, bet viņš to nepaspēja. Viņš nomira Pizā no drudža, kur bija ieradies, lai panāktu izlīgumu starp Pizu un Dženovu.
Punduri (Bērziņu pagasts)
Punduri ir ciems Bērziņu pagastā, Dagdas novadā. Atrodas 323 km attālumā no Rīgas.
1036 Ganimēds
Ganimēds, arī 1036 Ganimēds ir asteroīds ar diametru apmēram 32 km. Objekts ir lielākais Zemei tuvais Amora tipa asteroīds.
Asteroīdu atklāja vācu astronoms Valters Bāde (Walter Baade) Hamburgas observatorijā, Bergedorfā. Tas bija sestais viņa atklātais asteroīds (kopā 10). Objektu nodēvēja par Ganimēdu. Ganimēds grieķu mitoloģijā ir trojiešu valdnieka Troja un nimfas Kallirojas dēls. Ganimēds dievu dzīrēs pildīja kausus ar nektāru.
Ganimēda pietiekami lielais izmērs un īsais apriņķošanas periods ļāvis precīzi aprēķināt tā orbītu. Objekts regulāri pietuvojas Zemes orbītai. Zināms, ka 2024. gada 13. oktobrī tas pietuvosies Zemei tikai 0,374097 AU attālumā. Atšķirībā no Zemes orbītas, kurai Ganimēds tikai pietuvojas, Marsa orbītu tas regulāri šķērso. Aprēķināts, ka 2176. gada 16. decembrī Ganimēds pietuvosies Marsam tikai 0,02868 AU attālumā.
Ganimēds ir relatīvi spožs asteroīds, pieder S tipa asteroīdu grupai, tā virsmu klāj dzelzi un magniju saturoši silikātu minerāli, ortopiroksēni.
1998. gadā Ganimēds tika pētīts ar Aresibo radioteleskopu, uzņemot asteroīda radarattēlus. Tajos redzams, ka Ganimēdam ir sfēriska forma.
Ārējās saites
Ganimēda radarattēli
Tarahomilaki
Tarahomilaki (Tarachomylax) ir izmirušu dipterīdveidīgo zivju ģints no divējādelpojošo zivju virskārtas. Dzimtu 1997. gadā aprakstīja austrāliešu paleontologs Kentons Kampbels, jaunzelandiešu paleontologs Rihards Barviks un igauņu paleontoloģe Elga Marka-Kurika. Šīs zivis dzīvoja apakšdevona laikā (emsa) un bija izplatītas Oktobra Revolūcijas salā, Severnaja Zemļa arhipelāgā. Vienīgā zināmā šīs ģints suga ir Tarachomylax oepiki Barwick, Campbell et Mark-Kurik, 1997. Šie ir senākie zināmie dipterīdu dzimtas pārstāvji.
Pļavas iela (Rīga)
Pļavas iela ir Rīgas iela Latgales priekšpilsētas Avotu apkaimē, sākas pie Matīsa ielas krustojuma un beidzas krustojumā ar Lienes ielu. Iela klāta ar bruģi.
Tarahomilaki
Morfoloģija
Dermālie kauli ir klāti ar kosmīnu. Galvaskausa platuma attiecība pret garumu ir 0,75. I kauli savstarpēji nesaskaras aiz B kaula. A kaula nav. C kauli ir ļoti variabli, un veido sēriju no 2 līdz 4 atsevišķiem kauliem. Ir vairāki D kauli. E kauli, kā arī L-P sērijas kauli ir nelieli un apmēram vienādai lieluma. Y kauls ir viens vai arī pāris. Ir pineālais atvērums. Purna priekšējā daļa pārkaulojas vāji. Vaigu apgabals ir saīsināts salīdzinājumā ar citām apakšdevona formām. Bedrīšu līnijas uz B kaula ir īsas un asimetriskas, un nesavienojas ar tādām uz J kaula. Sānu līnijas kanāls iet pa Y kaulu uz X kaulu, kur sadalās supra- un infraorbitālajos kanālos. Supraorbitālais kanāls tālāk iet pa K kaulu. Sensoro poru atveres visvairāk ir purna apgabalā un retākas uz citiem galvaskausa kauliem. Zobu plātnes ir gandrīz plakanas, ar 7-8 zobu rindām. Pterigoīdās plātnes nesaaug pa viduslīniju, taču saskaras savā starpā un šī saskares zona ir klāta ar neregulāras formas dentikliem. Neliels skaits regulārāku dentiklu koncentrējas plātņu labiālajos apgabalos, vagās starp zobu rindām. Jauni zobi plātņu labiālajās malās papildinās no kaula bazālā slāņa. Katru zobu apņem diskrēts emaljas slānis. Zvīņu pārklāšanās apgabals ir apjozts ar sīku pauguriņu līniju, kas robežojas ar kosmīna klāto ārējo zvīņas apgabalu, un ar īpaši poraina kaula līniju šī apgabala priekšpusē. Kosmīns uz zvīņām ir ar īpašu ķīļveidīgu struktūru, kas orientēta gar zvīņu ornamentējuma ķīļiem.
Pļavas iela (Rīga)
Vēsture
Pirmo reizi Rīgas kartē atrodama 1876. gadā ar nosaukumu Pļavas iela (Wiesen Strasse), kas laika gaitā vairāk nav mainījies.
Ielu savienojumi
Lienes iela ir savienota ar šādām ielām:
Amora tipa asteroīds
Amora tipa asteroīdi – Zemei tuvo asteroīdu grupa, kuru orbītu lielās pusasis ir lielākas par 1 AU un perihēlijs ir lielāks par 1,017 AU, bet mazāks par 1,3 AU.
Fils Andersons
Filips Grants Andersons (en; dzimis ) ir bijušais Austrālijas šosejas riteņbraucējs, kurš kļuva par pirmo ne Eiropas pārstāvi, kas valkājis Tour de France līdera dzelteno krekliņu.
Izcelsme
Fils Andersons dzimis Londonā, bet jau bērnībā pārcēlies uz Melburnu Austrālijā. 1975. gadā viņš pabeidza Triniti ģimnāziju (Trinity Grammar School). Pirmais viņa pārstāvētais klubs bija Hawthorn Cycling Club, kurā startēja vēl viens nākamais profesionālis, Ellens Peipers. Peipers teica: "Fils gāja privātskolā un klubam pievienojās kopā ar savu draugu Pīteru Darbišīru. Mans labākais draugs bija Toms Sojers, kurš vēlāk bija treka sešu dienu sacensību braucējs Eiropā. Mēs bijām divi cietie rieksti, bet Fils un Pīters bija divi sabiedrības augšslāņa zēni".
Amora tipa asteroīds
Grupa nodēvēta asteroīda 1221 Amors vārdā. 2015. gada aprīlī bija zināmi vairāk nekā 4700 Amora tipa asteroīdi.
Vislabāk izpētītais grupas objekts ir asteroīds 433 Eross, kuru 2000. gadā pētīja starpplanētu zonde NEAR Shoemaker, misijas beigās nolaižoties uz asteroīda virsmas.
Vaskulārā demence
ICD-11 klasifikatorā vaskulārā demence ir norādīta kā demence, ko izraisa cerebrovaskulāra slimība. DSM-5 asinsvadu demenci uzskaita kā lielu vai vieglu asinsvadu neirokognitīvu traucējumu.
Pazīmes un simptomi
Demences sindromu diferencēšana var būt sarežģīta, jo bieži pārklājas klīniskās pazīmes un ar to saistīta pamata patoloģija. Var rasties jaukta demence, kas ietver divu veidu demenci, jo īpaši Alcheimera slimība bieži notiek vienlaikus ar asinsvadu demenci.
Cilvēkiem ar vaskulāro demenci pēc vairākiem cerebrovaskulāriem notikumiem (insultiem) ir progresējoši kognitīvi traucējumi, akūti vai subakūti, piemēram, viegli kognitīvi traucējumi, bieži vien pakāpeniski. Var šķist, ka daži cilvēki uzlabojas starp notikumiem un pasliktinās pēc turpmākiem klusiem insultiem. Stāvoklis, kas strauji pasliktinās var izraisīt nāvi no insulta, sirds slimības vai infekcijas.
ICD-11 šī slimība ir aprakstīta gan kā psihisks, gan uzvedības traucējums. Pazīmes un simptomi ir kognitīvi, motori, uzvedības un ievērojamai daļai pacientu arī afektīvi. Šīs izmaiņas parasti notiek 5–10 gadu laikā. Pazīmes parasti ir tādas pašas kā citām demencēm, bet galvenokārt ietver izziņas pasliktināšanos un pietiekami smagus atmiņas traucējumus, lai traucētu ikdienas aktivitātēm, dažkārt ar fokālu neiroloģisku pazīmju klātbūtni un smadzeņu diagnostikas pazīmēm, kas atbilst cerebrovaskulārajai slimībai (uz CT vai MRI). Novērojamās neiroloģiskas pazīmes, kas lokalizējas atsevišķos smadzeņu apgabalos, ir hemiparēze, bradikinēzija, hiperrefleksija, ekstensora plantāra refleksi, ataksija, pseidobulbārā trieka, kā arī gaitas un rīšanas grūtības. Cilvēkiem ir nevienmērīgs deficīts kognitīvajās pārbaudēs. Bet salīdzinot ar Alcheimera slimības pacientiem, viņiem ir labāka brīvā atsaukšana un retāka atsaukšanas intrūzija. Smagāk skartajiem pacientiem vai pacientiem, kurus skāruši infarkti Vernikas vai Brokas apvidū, var būt specifiskas runas problēmas, ko sauc par dizartriju un afāziju.
Mazo asinsvadu slimību gadījumā bieži tiek ietekmētas priekšējās daivas. Līdz ar to pacienti ar vaskulāro demenci mēdz iegūt sliktākus rezultātus nekā Alcheimera slimības pacienti, veicot uzdevumus iesaistot priekšējo daivu, piemēram, verbālo veiklību, un viņiem var būt frontālās daivas problēmas: apātija, abulija (gribas vai iniciatīvas trūkums), uzmanības, orientācijas problēmas, un urīna nesaturēšana. Viņiem ir tendence izrādīt neatlaidīgāku uzvedību. VaD pacientiem var būt arī vispārēja apstrādes spēju palēnināšanās, grūtības mainīt uzdevumus un abstraktās domāšanas traucējumi. Apātija slimības sākumā vairāk liecina par asinsvadu demenci.
Retiem ģenētiskiem traucējumiem, kas izraisa asinsvadu bojājumus smadzenēs, ir citi izpausmes modeļi. Kā likums, tie mēdz rasties agrāk dzīvē un ir agresīvāki. Turklāt infekcijas traucējumi, piemēram, sifiliss, var izraisīt artēriju bojājumus, insultu un baktēriju izraisītu smadzeņu iekaisumu.
Levices apriņķis
Levices apriņķis ir Slovākijas Nitras apgabala administratīvā iedalījuma vienība. Robežojas ar Nitras apgabala Nove Zāmku, Nitras un Zlate Moravces apriņķiem, Banska Bistricas apgabala Žarnovicas, Banska Štjavnicas, Krupinas un Veļki Krtīšas apriņķiem, kā arī Ungāriju.
Vaskulārā demence
Cēloņi
Asinsvadu demenci var izraisīt išēmisks vai hemorāģisks infarkts, kas ietekmē vairākus smadzeņu apgabalus, tostarp priekšējās smadzeņu artērijas teritoriju, parietālās daivas vai cigulālo zaru. Retos gadījumos demences cēlonis ir infarkti hipokampā vai talāmā. Insults anamnēzē palielina demences attīstības risku par aptuveni 70%, un nesens insults palielina risku par aptuveni 120%. Smadzeņu asinsvadu bojājumus var izraisīt arī izkliedēta cerebrovaskulāra slimība, piemēram, mazo asinsvadu slimība.
Asinsvadu demenci dažkārt var izraisīt cerebrālā amiloidā angiopātija, kas ietver beta amiloido plāksnīšu uzkrāšanos smadzeņu artēriju sieniņās, izraisot asinsvadu sabrukšanu un plīsumus. Tā kā amiloīdās plāksnes ir raksturīga Alcheimera slimībai, var rasties vaskulārā demence. Tomēr smadzeņu amiloidā angiopātija var parādīties cilvēkiem bez iepriekšējas demences stāvokļa. Beta amiloīda uzkrāšanās bieži ir kognitīvi normāliem gados vecākiem cilvēkiem.
Divi pārskati par 2018. un 2019. gadu atklāja potenciālu saistību starp celiakiju un asinsvadu demenci.
Diagnoze
Lai diagnosticētu asinsvadu demenci, var izmantot vairākus specifiskus diagnostikas kritērijus, tostarp Psihisko traucējumu diagnostikas un statistikas rokasgrāmatas ceturtā izdevuma (DSM-IV) kritērijus, Starptautiskās slimību klasifikācijas desmitā izdevuma (ICD-10) kritērijus, Nacionālā neiroloģisko traucējumu un insulta institūta kritērijus, asociācijas Internationale pour la Recherche et l'Enseignement en Neurosciences (NINDS-AIREN) kritēriji, Alcheimera slimības diagnostikas un ārstēšanas centra kritēriji un Hačinska išēmiskais rādītājs (nosaukts pēc Vladimira Hačinska).
Ieteicamie kognitīvo traucējumu izmeklējumi ietver: asins analīzes (anēmijas, vitamīnu deficīta, tirotoksikozes, infekcijas utt.), krūškurvja rentgenstaru, EKG un neiroattēlu, vēlams skenēšanu ar funkcionālu vai vielmaiņas jutīgumu, kas pārsniedz vienkāršu CT vai MRI. Ja ir pieejams kā diagnostikas rīks, viena fotona emisijas datortomogrāfiju (SPECT) un pozitronu emisijas tomogrāfijas (PET) neiroattēlu var izmantot, lai apstiprinātu multi-infarktu demences diagnozi kopā ar novērtējumiem, kas ietver garīgā stāvokļa pārbaudi. Cilvēkam, kuram jau ir demence, SPECT varētu būt labāks, lai atšķirtu multi-infarktu demenci no Alcheimera slimības, salīdzinot ar parasto garīgo testēšanu un slimības vēstures analīzi. Sasniegumi ir ļāvuši ierosināt jaunus diagnostikas kritērijus.
Skrīninga asins analīzes parasti ietver pilnu asins analīzi, aknu darbības testus, vairogdziedzera funkcijas testus, lipīdu profilu, eritrocītu grimšanas ātrumu (EGA), C reaktīvo olbaltumu, sifilisa seroloģiju, kalcija līmeni serumā, glikozes līmeni tukšā dūšā, urīnvielu, elektrolītus, vitamīnu B-12 un folātus. Atsevišķiem pacientiem var veikt HIV seroloģiju un noteiktu autoantivielu testu.
Jaukta demence tiek diagnosticēta, ja cilvēkiem ir pierādījumi par Alcheimera slimību un cerebrovaskulāru slimību, vai nu klīniski, vai pamatojoties uz neiroattēlveidošanas pierādījumiem par išēmiskiem bojājumiem.
Patoloģija
Smadzeņu izmeklēšana var atklāt ievērojamus bojājumus un asinsvadu bojājumus. Mikroskopiskajos attēlos parādās dažādu vielu uzkrāšanās, piemēram, lipīdu nogulsnes un sarecējušas asinis. Visvairāk tiek ietekmēta baltā viela ar ievērojamu atrofiju (audu zudumu), papildus artēriju kalcifikācijai. Mikroinfarkti var būt arī pelēkajā vielā (smadzeņu garozā), dažreiz lielā skaitā. Lai gan asinsvadu demences gadījumā ir raksturīga galveno smadzeņu artēriju ateroma, galvenokārt tiek ietekmēti mazāki asinsvadi un arteriolas.
Profilakse
Agrīna atklāšana un precīza diagnostika ir svarīga, jo asinsvadu demenci vismaz daļēji var novērst. Išēmiskas izmaiņas smadzenēs ir neatgriezeniskas, bet pacients ar vaskulāro demenci var demonstrēt stabilitātes vai pat vieglas uzlabošanās periodus. Tā kā insults ir būtiska asinsvadu demences sastāvdaļa, mērķis ir novērst jaunus insultus. To cenšas panākt, samazinot insulta riska faktorus, piemēram, kontrolējot augstu asinsspiedienu, augstu lipīdu līmeni asinīs, priekškambaru mirdzēšanu vai cukura diabētu. Metaanalīzes atklāja, ka augsta asinsspiediena zāles ir efektīvas pirmsinsulta demences profilaksē, kas nozīmē, ka augsta asinsspiediena ārstēšana jāsāk savlaicīgi. Šīs zāles ir angiotenzīnu konvertējošā enzīma inhibitori, diurētiskie līdzekļi, kalcija kanālu blokatori, simpātisko nervu inhibitori, angiotenzīna II receptoru antagonisti vai adrenerģiskie antagonisti. Tika konstatēts, ka paaugstināts lipīdu līmenis, tostarp ABL, palielina asinsvadu demences risku. Tomēr seši lieli neseni pārskati parādīja, ka terapija ar statīnu zālēm bija neefektīva šīs demences ārstēšanā vai profilaksē. Aspirīns ir zāles, ko parasti izraksta insultu un sirdslēkmes profilaksei; to bieži lieto arī pacientiem ar demenci. Tomēr pētījumi nav apstiprinājuši tā efektivitāti demences progresēšanas palēnināšanā vai izziņas uzlabošanā. Nav konstatēts, ka smēķēšanas atmešana un Vidusjūras diēta palīdzētu pacientiem ar kognitīviem traucējumiem; fiziskās aktivitātes vienmēr bija visefektīvākā metode kognitīvās pasliktināšanās novēršanai.
Epidemioloģija
Asinsvadu demence ir otra visizplatītākā demences forma pēc Alcheimera slimības (AD) gados vecākiem pieaugušajiem. Šīs slimības izplatība ir 1,5% Rietumvalstīs un aptuveni 2,2% Japānā. Tas veido 50% no visām demences slimībām Japānā, 20% līdz 40% Eiropā un 15% Latīņamerikā. 25% insulta pacientu viena gada laikā pēc insulta attīstās jauna demence. Vienā pētījumā konstatēts, ka Amerikas Savienotajās Valstīs vaskulārās demences izplatība visiem cilvēkiem, kas vecāki par 71 gadu, ir 2,43%, bet citā pētījumā konstatēts, ka demences izplatība dubultojas ar katru 5,1 gadu vecumu. Saslimstības maksimums ir starp ceturto un septīto dzīves gadu desmitu, un 80% pacientu anamnēzē ir arteriālā hipertensija.
Afončhica
Afončhica (ab), arī Novijafona (ru) un Ahali Atoni (ka), visās valodās — ‘Jaunā Atona’, ir pilsēta pašpasludinātajā Abhāzijas Republikā, de iure Gruzijas Abhāzijas Autonomajā Republikā. Izvietojusies Melnās jūras ziemeļaustrumu krastā Lielā Kaukāza Bzephas grēdas pakājē. Nozīmīgs klimatiskais piejūras kūrorts.
Vēsture
Sena apdzīvota vieta, vēstures avotos minēta no 3. gadsimta kā nozīmīgs tirdzniecības centrs Anakopija. 5. gadsimtā uzbūvēts Anakopijas cietoksnis, kas vēlāk paplašināts. 8. gadsimtā Anakopija bija Abhāzijas kņazistes galvaspilsēta. No 13. līdz 16. gadsimtam tagadējās pilsētas vietā pastāvēja dženoviešu kolonija Nikopsija. 17.—18. gadsimtā pilsētu pārvaldīja turki. 19. gadsimta 2. pusē šajā vietā apmetās krievu mūki no Atonas un nodibināja Jaunās Atonas klosteri. Gadsimta beigās klosteris izvērtās par nozīmīgu reliģisko centru. Gadsimtu mijā klostera mūki uzbūvēja šaursliežu dzelzceļu, trosu ceļu un vienu no pirmajām Krievijā hidroelektrostaciju. 1924. gadā padomju vara klosteri slēdza un ciematu sāka dēvēt Psircha (ფსირცხა). Pēc Otrā pasaules kara attīstījies kā tūrisma centrs un 1948. gadā pārdēvēta tagadējā vārdā. 1987. gadā piešķirts pilsētas statuss. 1992.—1993. gada militārā konflikta laikā stipri cietusi apšaudēs.
Mīkstā vide
Mīkstā vide ir kondensētās vides apakšnozare, kas sastāv no dažādām fizikālajām sistēmām, kuras var tikt deformētas vai strukturāli izmainītas ar iedarbību, kas ir termisko fluktuāciju lielumā.
Mezira tremulae
Mezira tremulae ir mizasblakšu suga. Dzīvo uz veciem trupošiem lapkoku, retāk skujkoku, bluķiem.
Ekoloģija
Mezira tremulae apdzīvo vecus trupošus lapkoku un reti skujkoku bluķus, tai skaitā dižskābaržu, apšu, ošu, liepu, riekstkoku, bērzu, kļavu, ozolu, baltegļu un priežu. Blaktis dzīvo zem atlupušas koka mizas vai koka plaisās.
Igauņu Studentu biedrība
Igauņu Studentu biedrība (et; parasti lietotais saīsinājums: EÜS) ir lielākā un vecākā akadēmisko studentu biedrība Igaunijā un ir līdzīga baltvācu studentu organizācijām, kas pazīstamas kā korporācijas. Tā tika dibināta 1870. gadā Tartu. EÜS ir vairāk nekā 900 biedru Igaunijā un ārzemēs.
Katrai akadēmiskai organizācijai ir savas krāsas, kuras ataino vapenī (ģerbonī), karogā un citur. 1881. gadā EÜS kā savu izvēlējās zilas, melnas un baltas krāsas salikumu. Pirmais karogs tika izgatavots 1884. gadā, un šis trikolors vēlāk (1918. gadā) tika pieņemts par Igaunijas valsts karogu. Sākotnēji izgatavotais EÜS karogs joprojām pastāv.
EÜS ēka Tartu tika uzskatīta par vienu no pirmajiem Igaunijas nacionālās arhitektūras piemēriem. Ēkā 1920. gadā tika parakstīts Tartu līgums starp Somiju un Padomju Krieviju.
Dibināšana
EÜS 1870. gada 7. aprīlī (pēc vecā kalendāra 26. martā) nodibināja pieci bakalaura studenti un trīs igauņu intelektuāļi: Andreass Kurikofs, Heinrihs Rosentāls, Gustavs Treffners, Hugo Trefners, Martins Vuhners, Jākobs Hurts, Vilhelms Eisenšmits un Johans Voldemārs Jansens. Viņi sapulcējās, lai pirmajā "Kalevipoega vakarā" lasītu Igaunijas nacionālo eposu "Kalevipoegs" un nolēma turpināt tikšanos tādā pašā formā. Šis lēmums noveda pie EÜS dibināšanas, kas kļuva par pirmo igauņu etnisko studentu brālību.
1880. — 1890. desmitgade
1882. gadā biedrība mēģināja nodibināties kā korporācija Vironia, ievērojot baltvācu studentu korporāciju modeli, taču pārējās korporācijas to nepieļāva. Nosaukumu "Eesti Üliõpilaste Selts" — Igauņu studentu biedrība sāka lietot 1883. gadā, kad organizācija tika reģistrēta Tartu Universitātē kā akadēmiska kultūras biedrība; šī bija pirmā biedrības juridiskā reģistrācija. 1889. gadā biedrība sāka izdot žurnālus (albumid), kas sastāvēja no zinātniskiem rakstiem, esejām un belletristiskiem tekstiem.
1890. gadā brālība mēģināja nodibināties kā korporācija Fraternitas Viliensis un šoreiz pārējās korporācijas to akceptēja. Tās izveidošanu tomēr apturēja Krievijas Impērijas ierēdnis Nikolajs Lavrovskis, Rīgas izglītības apgabala vadītājs, un tas bija pēdējais galvenais mēģinājums nodibināt EÜS kā korporāciju; vēlākie mēģinājumi beidzās ar biedru atšķelšanos no tās un korporāciju Fraternitas Estica (1907) un Sakala (1909) dibināšanos pēc baltvācu korporāciju parauga.
20. gs. sākums
1902. gadā tika pabeigta jaunā EÜS ēka, kuru projektēja Georgs Hellats, viens no pirmajiem profesionālajiem igauņu arhitektiem, kurš ēkas projektēšanās iedvesmojās no art deco un nacionālā romantisma stiliem. Ēkas iesvētīšanas ceremonija notika 1902. gada 10.—11. septembrī.
Organizācija un tās tradīcijas tika veidotas pēc baltvācu korporāciju parauga, taču 20. gadsimta sākums bija pārmaiņu laiks, un dažas tradīcijas, piemēram, obligātās paukošanas nodarbības, kas raksturīgas korporācijām, tika atmestas 1904. gada septembrī. EÜS arī padarīja dalību korporācijā par brīvprātīgu, ievērojot Baltijas vācu korporāciju vispārējo rīcības kodeksu.
Neatkarības kara laikā (1918—1920)
1918. gada 24. novembrī EUS nolēma pievienoties Igaunijas militārajiem spēkiem, lai cīnītos Igaunijas Neatkarības karā. Trīspadsmit biedri gāja bojā un 63 studentiem un absolventiem tika piešķirts Brīvības krusts.
Pirmās brīvvalsts laikā (1920—1940)
1925. gadā iznāca Johana Kopa grāmata Eesti Üliõpilaste Seltsi ajalugu I. 1870—1905 (Igaunijas Studentu biedrības vēsture I. 1870—1905). Organizācijas ēka tika paplašināta 1930. gadā pēc arhitekta Artūra Kirsipu projekta.
Karogs
Valsts nozīmi karogs ieguva 20. gadsimta sākumā: Igaunijas Republikas pagaidu valdība 1918. gada 21. novembrī pasludināja zili melni balto trikoloru par oficiālo Igaunijas valsts karogu. Šis lēmums, kaut arī oficiāli nav ierakstīts laikrakstā "Riigi Teataja" ("Valsts Vēstnesis"), bija pirmā reize, kad trīskrāsu karogs tika saistīts ar igauņu tautu.
Karoga oriģināls joprojām atrodas EÜS rīcībā un tiek glabāts Igaunijas Nacionālajā muzejā. Karogs tika publiski izlikts Otepē baznīcā karoga iesvētību 120. gadadienā 2004. gada jūnijā un Igaunijas Republikas 90. gadadienā Pērnavas Sv. Elizabetes baznīcā 2008. gada februārī.
Vapenis (ģerbonis)
Pašreizējais vapenis tika izstrādāts 1890. gadā, kad brālība mēģināja nodibināties kā korporācija Fraternitas Viliensis. Tas sastāv no trim karogiem katrā pusē, bruņinieka ķiveres, vairoga un ozolkoka vainaga.
Vairoga augšējā kreisajā laukā ir balta atvērta grāmata. Grāmatas nosaukums ir Carpe diem, kas nozīmē "Tver dienu", kas ir brālības pamatprincips. Devīze tomēr ir Fortiter in re, suaviter in modo, kas nozīmē "maigs pēc dabas, apņēmīgs izpildījumā". Tas ir rakstīts kā saīsinājumi "F.I.R" kreisajā pusē un "S.I.M." vainaga labajā pusē.
Vēsturiskās saites
EUS ir partnerattiecību līgumi ar četrām ārvalstu studentu organizācijām. 1928. gadā Igaunijas Studentu biedrība noslēdza līgumu ar Helsinku Universitātes Somijas "Nācijām" Etelä-Pohjalainen Osakunta un Pohjois-Pohjalainen Osakunta, pirmo reizi līgumu noslēdzot starp Igaunijas un Somijas studentu organizācijām.
1937. gadā sekoja līgums ar Latvijas Universitātes studentu biedrību Austrums. 1991. gadā tika noslēgts jauns līgums ar Helsinku universitātes somu-zviedru "Nācijas" Vasas ļaudīm. EÜS un tās Somijas partnerorganizācijas organizē arī studentu apmaiņas braucienus.
EUS arī ir noslēgusi sadraudzības jeb karteļa līgumu ar latviešu studentu korporāciju Fraternitas Lataviensis 2021. gada aprīlī, lai ciešāk savītu draudzības saites un organizētu studentu apmaiņu.
Uzbūve
Organizāciju veido divas juridiskas struktūras:
EÜS absolventu (alumni) asociācija, kas dibināta 1884. gadā un reģistrēta saskaņā ar Igaunijas Republikas bezpeļņas asociāciju likumu 1995. gada 8. martā (reģ. Nr. 80055073).
Kopas
Pašlaik aktīvās kopas ir:
EÜS ārzemju kopas pieņem studentus no dažādām universitātēm un augstskolām.
Zālamans Mācītājs
"Zālamans Mācītājs" ir viena no grāmatām Vecajā Derībā un Tanahā. Tā ir eseja par dzīves mērķi, jēgu un vērtību.
Mācītājs sevi sauc par "Dāvida dēlu, Jeruzalemes ķēniņu", tādējādi, iespējams, autors vēlējies, lai tiktu uzskatīts, ka šo grāmatu sarakstījis Zālamans, kas tomēr tiek apšaubīts. Tiek uzskatīts, ka darbs ticis sarakstīts apmēram 3. gadsimta p.m.ē. beigu daļā.
Fransuā I
Fransuā I (fr; dzimis, miris ) bija Francijas karalis no 1515. gada līdz savai nāvei 1547. gadā. Valuā dinastijas pārstāvis. Karaļa amatā nomainīja Luiju XII.
Bijis mākslas mecenāts, piesaistījis vairākus Itālijas māksliniekus darbam Šamboras pilī (Château de Chambord), tai skaitā Leonardo da Vinči, kas atveda sev līdzi "Monu Lizu". Fransuā valdīšanas laikā notika nozīmīgas izmaiņas, tai skaitā Francijā nostiprinājās absolūtā monarhija, humānisma un protestantisma izplatīšanās un Francija sāka Jaunās pasaules izpēti. Tāpat tika centralizēta valsts pārvaldes sistēma, kā rezultātā karaļa padome kļuva par galveno pārvaldes iestādi. Piedalījās Itālijas karos.
Viesturs Zeps
Viesturs Zeps (dzimis 1981. gada 17. maijā Madonā) ir latviešu uzņēmējs, augstskolu pasniedzējs un politiķis. Pašlaik ir Rīgas domes deputāts. Rīgas brīvostas valdes priekšsēdētājs. Valdē kopš 2019. gada pārstāv VARAM.
2020. gada 29. augustā Rīgas domes ārkārtas vēlēšanas kandidē no Partiju apvienības “Attīstībai/Par!” un partijas “PROGRESĪVIE” kopīgā saraksta ar 4. kārtas numuru. Tiek ievēlēts par Rīgas domes deputātu.
2020. gada 10. decembrī partijas “Latvijas attīstībai” deputāti nolemj veidot savu frakciju Rīgas domē. V.Zeps ir Rīgas domes deputātu frakcijas “Latvijas attīstībai” frakcijas vadītājs.
Pašlaik pilda valdes locekļa pienākumus politiskajā partijā “Latvijas attīstībai”.
Izglītība un akadēmiskā darbība
V. Zeps ir ieguvis maģistra grādu Latvijas Universitātes Ekonomikas fakultātes Eiropas studijās un studēja biznesa vadību Banku augstskolas doktorantūrā. Ieguvis profesionālo politologa bakalaura grādu Vidzemes Augstskolā. Pasniedz lekcijas maģistratūras studentiem Inovācijas finansēšanā un inovāciju vadīšanā Rīgas Tehniskajā universitātē un Banku Augstskolā.
Profesionālā darbība
V. Zeps ir bijis Eiropas investīciju fonda “InnoEnergy” vadītājs Latvijā , vadījis vairākus uzņēmumus augsto tehnoloģiju jomā, piemēram, Baltic Embeded, kas projektēja un ražoja mini datorus. Ir piedalījies vairāku pētniecības un stratēģijas projektu īstenošanā un vadībā, piemēram, “Attīstības koncepcija par Jelgavas pilsētas iedzīvotāja kartes funkciju papildināšanu un uzlabošanu”, kā arī „Eksperta izvērtējums par informācijas sistēmas iespējamu izveidi Latvijā de minimis atbalsta uzskaitei".
V. Zeps vairākus gadus ir strādājis Latvijas Investīciju un attīstības aģentūrā (LIAA), izstrādājis un vadījis virkni projektu, kas saistīti ar inovācijas ieviešanu. Piedalījies pie nacionālās inovāciju sistēmas izveidē, vadījis un ieviesis dažādas apmācību un inovācijas veicināšanas programmas, t.sk. reģionālo biznesa inkubatoru programmas īstenošanā.
Politiskā darbība
2017. gada Rīgas domes vēlēšanās kandidēja no Latvijas Reģionu apvienības un partijas "Latvijas attīstībai" kopējā saraksta un tika ievēlēts pašvaldībā. Rīgas domē strādā trīs pastāvīgo komiteju sastāvā – Finanšu un administrācijas lietu komitejā, Pilsētas attīstības komitejā un Satiksmes un transporta lietu komitejā.
2018. gada 7. novembrī kļuva par partijas “Latvijas attīstībai” Rīgas domes frakcijas vadītāju.
2019. gada janvārī ir kļuvis par Vides aizsardzības un reģionālās attīstības ministra ārštata padomnieks sadarbībai ar Rīgas domi.
Lukna
Lukna ir vietvārds, kuram ir vairākas nozīmes.
Viesturs Zeps
Politiskā darbība
2019. gada februārī LR Ministru kabinets iecēlis par Rīgas Brīvostas valdes locekli, kuru apstiprināšanai valdībā virzīja vides aizsardzības un reģionālās attīstības ministrs Juris Pūce.
Mentavaju salas
Mentavaju salas (id) ir Indonēzijai piederoša salu grupa Indijas okeānā. Administratīvi ietilpst Rietumsumatras provincē; veido atsevišķu apriņķi. Lielākā apdzīvotā vieta ir apriņķa centrs Tuapedžata (5756 iedzīvotāji) Siporas salā. Lielākā daļa iedzīvotāju ir mentavaji.
Viesturs Zeps
Politiskā darbība
2019. gada maijā kandidēja Eiropas Parlamenta vēlēšanās no “Attīstībai/Par!” saraksta, bet netika ievēlēts.
2019. gada 5. jūlijā no “Latvijas attīstībai” Rīgas domes frakcijas puses tika virzīts Rīgas domes priekšsēdētāja amatam, taču netika ievēlēts.
Mentavaju salas
Ģeogrāfija
Sala izvietojusies Indonēzijas rietumdaļā, pieder Lielajām Zunda salām. 100 km platais Mentavaju šaurums to atdala no Sumatras austrumos. Lielākās salas ir Siberuta (3838 km²), Pagai Selatana (861 km²), Sipura (652 km²) un Pagai Utara (603 km²); kopā arhipelāgā ietilpst 99 salas. Salu reljefs paugurains, augstākais punkts ir Simatombotombo kalns 384 m vjl Siberutas salā. Salās valda tropiskais klimats. Ainavā dominē tropiskie lietusmeži.
Pēc 2004. gada Indijas okeāna zemestrīces seismiskā aktivitāte zem arhipelāga ievērojami palielinājusies. 2010. gada 26. oktobrī 7,7 magnitūdu zemestrīce izraisīja cunami, kas nogalināja vismaz 449 cilvēkus un vairākus simtus atstāja bez pajumtes.
Viesturs Zeps
Politiskā darbība
2020. gada 29. augustā Rīgas domes ārkārtas vēlēšanas kandidē no Partiju apvienības “Attīstībai/Par!” un partijas “PROGRESĪVIE” kopīgā saraksta ar 4. kārtas numuru. Tiek ievēlēts par Rīgas domes deputātu.
2020. gada 10. decembrī partijas “Latvijas attīstībai” deputāti nolemj veidot savu frakciju Rīgas domē. V.Zeps ir Rīgas domes deputātu frakcijas “Latvijas attīstībai” frakcijas vadītājs.
Angels Jordenesku
Uzreiz pēc spēlētāja karjeras beigām kļuvis par Steaua București galveno treneri. Četras reizes kā treneris kļuvis par Rumānijas treneri un uzvarējis UEFA Superkausā. Vadījis dažādas komandas Rumānijā, Kiprā, Saūda Arābijā un AAE. Trīs reizes bijis Rumānijas futbola izlases treneris. Vadījis izlasi 1994. un 1998. gada FIFA Pasaules kausā, kā arī 1996. un 2016. gada Eiropas čempionātā. Bijis arī Grieķijas izlases treneris.
2008. gadā Jordenesku tika ievēlēts Rumānijas parlamentā.
Spēlētāja karjera
Steaua București
Trenera karjera
Steaua București
Al-Ittihad
Olandes jūra
Olandes jūra (sv, fi) ir nosaukums Baltijas jūras akvatorijas daļai starp Botnijas līci (Botnijas jūru) ziemeļos un Baltijas jūras pamatdaļu dienvidos Austrumos to norobežo Olandes arhipelāgs, rietumos — Skandināvijas pussalas krasts. Dziļākā vieta ir 301 m. Jūras šaurākā daļa diek dēvēta par Dienvidu Kvarkenu. Olandes jūra ir viens no dzīvākajiem kuģu satiksmes ceļiem starp Zviedriju un Somiju
Ribinskas ūdenskrātuve
Ribinskas ūdenskrātuve (ru) ir ūdenskrātuve Volgas upes augštecē, Krievijā. Pēc platības astotā lielākā ūdenskrātuve pasaulē. Administratīvi ietilpst Samaras, Tveras un Uļjanovskas apgabalos. Nodēvēta pēc Ribinskas pilsētas, pie kuras uzbūvēts Ribinskas HES aizsprosts.
Ūdenskrātuve izbūvēta 1935.—1941. gados, aizsprostojot Volgu pie tās pieteku Šeksnas un Mologas ietekām. Izveidota Ribinskas HES nodrošināšanai, kā arī kuģniecības uzlabošanai Volgas-Baltijas ūdensceļā. Ūdenskrātuves aizpildīšanai tika pārvietoti 130 000 iedzīvotāji no Mologas pilsētas un 663 ciemiem. Ūdenskrātuves aizpildīšana turpinājās līdz 1947. gadam. Ūdenskrātuves ziemeļrietumu daļā kopš 1945. gada izveidots Darvina rezervāts 112 630 ha platībā.
Ribinskas HES sešu turbīnu kopējā jauda ir 386,4 MW, gadā tiek saražots 935 TWh enerģijas.
Ēriks Haula
Iepriekš spēlējis Minesotas "Wild", Vegasas "Golden Knights", Karolīnas "Hurricanes", Floridas "Panthers", Našvilas "Predators" un Bostonas "Bruins".
2022. gada 13. jūlijā Haula tika aizmainīta uz Ņūdžersijas "Devils" apmaiņā pret Pāvelu Zahu.
Somijas hokeja izlases sastāvā izcīnījis otro vietu 2014. gada Pasaules čempionātā.
Āgenskalna tirgus
Vēsture
Sākotnēji Āgenskalna tirgus atradās Sētas kroga pagalmā, bet vēlāk to pārcēla uz Kalnciema un Sētas ielas stūri. 1893. gadā Rīgas pilsētas valde vēlējās veco tirgu likvidēt un ierīkot jaunu lielākā laukumā. 1898. gada 1. janvārī to atvēra jaunā vietā. Šī jaunā vieta bija starp Nometņu, Zeļļu un Bāriņu ielām. Sākumā šo tirgu sauca par Grāvmuižas tirgu, jo tas atradās Grāvmuižas teritorijā. Paviljonu būvi uzsāka tikai 1911. gadā. Tirdzniecība paplašinājās 20. gadsimta sākumā, sakarā ar jaunā paviljona celtniecības pabeigšanu 1914. gadā. Āgenskalna tirgus paviljona projektu izstrādāja Rīgas pilsētas arhitekts Reinholds Šmēlings. Āgenskalna tirgus ēkai raksturīgs 20. gadsimta sākuma racionālais jūgendstils. Sākotnēji tirgošanās notika zem klajas debess un no tirgus būdām, aptuveni 2804 m² lielā platībā. Tirgošanas vietu īre pilsētai ienesa 1635 rubļu, 1905. gadā — 8100 rubļu lielu peļņu. 1988. gadā tirgošanās notika 8,3 tūkstošu m² lielā platībā. Tirgū pārdeva gaļas produktus, zivis, augļus, dārzeņus un citus produktus. 2018. gada janvārī Rīgas dome tirgus sliktā tehniskā stāvokļa dēļ to slēdza. Atklātā izsolē tiesības turpmākos 30 gadus saimniekot Āgenskalna tirgū un tam piegulošajā teritorijā ieguva Kalnciema kvartāla īpašnieki brāļi Kārlis un Mārtiņš Dambergi. 2018. gada 3. augustā Āgenskalna tirgus tika atkal atvērts.
COVID-19 pandēmijas dēļ Āgenskalna tirgus remontdarbi aizkavējās un tirgus ēkas atklāšanu pārcēla uz 2022. gada aprīli, turpmākajos gados plānojot atjaunot arī āra tirdzniecības teritoriju. Tirgus atkal atvērts pēc rekonstrukcijas 2022. gada 7. maijā.
Brieži (stacija)
Brieži ir neizmantots pieturas punkts dzelzceļa līnijā Jelgava—Meitene. Pieturas punkts atrodas Elejas pagastā, netālu no Apšukroga mazciema, pie robežas ar Lielplatones pagastu. Saglabājusies stacijas ēka, kas tiek izmantota kā dzīvojamā māja "Briežu stacija". Pieturas perons ir nojaukts.
Vēsture
Briežu stacija atklāta 1922. gadā, bet Otrā pasaules kara laikā tā vēl paplašināta un izbūvēti papildu sliežu ceļi. Padomju laikā stacija pārveidota par pieturu un visi blakus sliežu ceļi nojaukti. Kopš 1995. gada, kad tika slēgts vietējais maršruts Rīga—Jelgava—Meitene, pasažieru vilcieni Briežos nepietur.
Kārlis Zušmanis
Kārlis Zušmanis (dzimis Smiltenē, miris  Smiltenē ) bija latviešu teātra un kino aktieris.
1971. gadā absolvējis Andreja Miglas vadīto Liepājas teātra 1. studiju. No 1968. līdz 1978. gadam spēlēja Liepājas teātrī, kur spēlējis vadošas lomas Lāčplēsis, D’Artanjans, Spartaka sacelšanās vergu vadonis Krikss, princis Normunds "Sidraba šķidrautā", Ješka "Laimes lācī", Aleksis "Skroderdienās "Silmačos"". No 1978. gada Drāmas teātra (tagad Nacionālā teātra) aktieris. No 1981. gada arī Latvijas radio teātra aktieris.
Daudz filmējies Latvijā un bijušās Padomju Savienības kinostudijās: "Pūt, vējiņi!" (1973.), "Zem apgāztā mēness" (1977.), "Tāpēc, ka es esmu Aivars Līdaks" (1978.), "Trīs minūšu lidojums" (1979.), "Nakts bez putniem" (1979.), "Vasara bija tikai vienu dienu" (1980.), "Sindikat-2" (1981.), "Mirāža" (1983.), "Fronte tēva pagalmā" (1984.), "Vorota v nebo" (1984.), Pēdējā indulgence" (1985.), "Bailes" (1986.), "Aizaugušā grāvī viegli krist" (1986.), "Apbraucamais ceļš" (1986.), "Dīvainā mēnessgaisma" (1987.), "Sēklis" (1988.), "Zītaru dzimta" ("Vecā jūrnieku ligzda") (1989.), "Suns, kas mācēja dziedāt" (1991.), "Depresija" (1991.), "Šopēna noktirne" (1992.)
Deviņdesmitajos gados pametis teātra un kino pasauli.
Avicii Arena
Avicii Arena (iepriekš zināma kā Stockholm Globe Arena un Ericsson Globe), nereti saukta par Globen, ir daudzfunkcionāla sporta arēna Stokholmā, Zviedrijā. Arēna tika atklāta, to uzcēla divarpus gadu laikā. Sākotnēji to uzcēla 1989. gada Pasaules čempionātam hokejā, vēl šeit ir norisinājušās 1995. gada Pasaules čempionāta hokejā spēles, kā arī arēna tika izmantota 2012. un 2013. gada Pasaules čempionātā hokejā. Šajā arēnā arī ir notikuši. un. gada Eirovīzijas dziesmu konkursi, kā arī vairāki citi starptautiski sporta pasākumi un koncerti. Mājas spēles Avicii Arena aizvada Zviedrijas hokeja izlase. 2009. gada februārī arēnas nosaukums Stockholm Globe Arena tika oficiāli nomainīts uz Ericsson Globe, kamēr 2021. gadā tas tika nomainīts uz Avicii Arena par godu mirušajam zviedru mūziķim Avicii.
Pedri
Pedro Gonsaless Lopess (es; dzimis Tegestē), pazīstams kā Pedri, ir Spānijas futbolists, kas spēlē pussarga pozīcijā, Spānijas futbola izlases dalībnieks. Kopš 2020. gada pārstāv La Liga klubu FC Barcelona.
Karjera
Spēlējis Tegueste un Juventud Laguna jauniešu komandās. 2018. gadā pievienojās Las Palmas kluba jauniešu akadēmijai. 2019. gada augustā 16 gadu vecumā debitēja Spānijas Otrajā divīzijā. 2019. gada septembrī viņa pārstāvētais klubs panāca vienošanos ar FC Barcelona par spēlētāja pāreju 2020. gada jūlijā. La Liga debitēja 2020. gada 27. septembrī pret Villarreal. Pirmos vārtus FC Barcelona labā guva 2020. gada oktobrī UEFA Čempionu līgas grupu turnīra spēlē pret Ferencváros.
Pārstāvējis dažādu vecumu Spānijas jauniešu izlases. Spānijas izlasē debitēja 2022. gada FIFA Pasaules kausa kvalifikācijas spēlē pret Grieķiju. Tika iekļauts izlases sastāvā dalībai 2020. gada Eiropas čempionāta finālturnīrā. Iznākot laukumā spēlē pret Zviedriju, viņš kļuva par visu laiku jaunāko Spānijas izlases spēlētāju EČ finālturnīros.
В
В (в) ir kirilicas burts. Tas visbiežāk reprezentē balsīgu labiodentālu frikatīvu /v/. To nevajadzētu jaukt ar citu kirilicas burtu Б, kas reprezentē balsīgu bilabiālu eksplozīvu slēdzeni /b/.
Punišče
Punišče ir ciems Istras pagastā, Ludzas novadā. Atrodas 320 km attālumā no Rīgas.
Apdzīvotā vieta atrodas pie autoceļa V518. Ciema apkārtnē atrodas Ilza ezers.
Tornelvena
Tornelvena (sv) jeb Tornionjoki (fi) ir 565 kilometrus gara upe Zviedrijas galējos ziemeļos. Pēc lielākās pietekas Muonioelvenas ieteces, lejtecē veido Zviedrijas un Somijas valsts robežu.
Iztece no Tornetreska ezera Skandināvijas kalnos. Tek dienvidaustrumu virzienā. Augštecē daudz ūdenskritumu un krāču. Pie Junosuando notiek upes bifurkācija — vairāk nekā puse upes ūdens caur Terendelvenu ieplūst Klaikselvenas upē. Pie upes ieteces Botnijas līcī — Tornio (Somijas pusē) un Haparanda (Zviedijas pusē).
Sauga
Sauga ir upe Igaunijas dienvidrietumos, Pernu labā krasta pieteka. Sauga tek caur Raplas un Pērnavas apriņķiem. Saugas garums — 78,4 km. Sateci ar Pernu veido Pērnavas pilsētas teritorijā, īsi pirms Pernu ieteces Pērnavas līcī (1,3 km).
Upes apraksts
Sauga iztek Lokutas ciemā (Lokuta küla), aptuveni 6 km uz austrumiem no Jervakandi (Järvakandi alev), Raplas apriņķī un savu gultni veido galvenokārt pa purvainām jomām. Augštecē un vidustecē taisnota, tek cauri Nelvaso (Nõlvasoo) un Tārikennu (Taarikõnnu soo) purviem. Vidustecē tek caur Merdamas purvu (Mõrdama raba), upi divreiz šķērso dzelzceļa iecirknis Lelle—Pērnava.
Lejtecē tek gar Nurmes purva (Nurme raba) austrumu un dienvidu malu, purvainās jomas nomaina smilšu kāpas. Tek cauri Pērnavas pilsētas Vecpērnavas (Vana-Pärnu) un Ilejē (Ülejõe) rajoniem. Upes kreisajam krastam piekļaujas Vecpērnavas kapsēta (Vana-Pärnu kalmistu).
Tieši pirms ietekas Pernu Saugu šķērso Sīmu tilts (Siimu sild) — inženiertehniskā būve, kas pazīstama ar savu eleganto arkveida dzelzs fermu. Tilts atklāts 1937. gadā, sagrauts Otrā pasaules kara laikā 1944. gadā un atkal atjaunots 1958. gadā.
Sākotnēji Sauga tikusi saukta par Pērnavas upi.
Apdzīvotas vietas
Upes tecējumā atrodas vairāki ciemi — Are, Kurena, Leplāne, Murru, Perivere, Suigu, Vella, Lemmetsa, Papsāre, Eametsa, Nurme, Rēgu, Elbi, Aluste, Kennu, Lūri, Pernjē, Viluvere, Innaste, Ellamā, Kenni, Lokuta, Reonda un Sārenpellu, kā arī Pērnavas pilsēta.
La Scala
La Scala (it) ir operteātris Milānā, Itālijā.
Dibināts 1778. gadā, kad pēc arhitekta Džuzepes Pjermarīni (Giuseppe Piermarini) projekta tika uzcelta pašreizējā teātra ēka. Atvērts, atklājot to ar Antonio Saljēri operu Europa riconosciuta. Teātris uzcelts bijušās baznīcas Santa Maria della Scala vietā, no kurienes arī cēlies teātra nosaukums.
Galvenokārt tiek izrādītas operas, agrāk — arī lugas, leļļu izrādes. Bijušas vairāku ievērojamu darbu pirmizrādes. 19. gadsimta otrajā pusē tika sākti citu tautu komponistu darbu iestudējumi, līdz tam tika izrādīti vienīgi itāļu komponistu darbi. La Scala darbojušies vairāki ievērojami itāļu un ārzemju dziedātāji un diriģenti. Sniegtas viesizrādes dažādās valstīs.
Teātra ēkā atrodas La Scala teātra muzejs, La Scala teātra baleta skola (viena no vadošajām baleta skolām pasaulē).
Sudrabkļava
Sudrabkļava ir ziepjkoku dzimtas suga.
Jakobs Fugers
Jakobs Fugers (de, dzimis, miris ) bija Augsburgā dzimis baņķieris, tirgotājs un uzņēmējs, viens no sava laika bagātākajiem cilvēkiem, kurš darbojās daudzās Eiropas valstīs.
No 14 gadiem strādāja Venēcijā, kur apguva grāmatvedību. Pamazām faktiski pārņemdams savas ģimenes biznesa vadību, Jakobs Fugers izveidoja milzīgu uzņēmēdarbības impēriju. Ģimenes biznesa pamati tika likti audumu tirdzniecībā. Vēlāk, sadarbojoties ar Hābsburgiem un Romas kūriju, Fugers pievērsās finanšu operācijām. Tajā pašā laikā Fugers attīstīja kalnrūpniecību Tirolē, 1493. gadā pievērsdamies sudraba un vara ieguvei Bohēmijā (mūsdienu Čehijā) un Augšungārijā (mūsdienu Slovākijā). 1525. gadā Fugeram arī piederēja dzīvsudraba un cinobra ieguves tiesības Almadenā Spānijā. Fugeram kādu laiku gandrīz piederēja vara tirgus monopols Eiropā. Tirdzniecību Fugers veica caur Antverpenes un Lisabonas ostām.
Dzimtajā Augsburgā Fugers uzcēla Fugereju - rajonu pilsētas nabadzīgajiem iedzīvotājiem, kas uzskatāms par vienu no pirmajiem sociālo mājokļu projektiem pasaulē. Pēc Jakoba Fugera nāves ģimenes biznesa vadību pārņēma Antons Fugers. 1967. gadā Fugera krūšu tēls tika novietots Valhallas slavas zālē pie Rēgensburgas.
Kasandra
Kasandra (sengrieķu: Κασσάνδρα vai Κασάνδρα) (dažreiz dēvēta par Aleksandru) bija Apollona priesteriene sengrieķu mitoloģijā, kura nolādēta izteikt patiesus pareģojumus, kuriem neviens netic.
Kasandra bija karaļa Priama un Trojas karalienes Hekubas meita. Viņas vecākais brālis bija Hektors, Trojas kara varonis. Vecākajās un izplatītākajās versijās rakstīts, ka viņu apbrīnoja dievs Apollons, kurš centās iegūt viņas mīlestību, uzdāvinot nākotnes pareģošanas spējas. Saskaņā ar Aishilu Kasandra apsolīja Apollonam labvēlību, bet pēc pareģošanas spēju saņemšanas viņa atteicās no saviem vārdiem. Saniknotais Apollons nevarēja atsaukt dievišķo dāvanu, tāpēc viņš tai pievienoja lāstu, ka, lai arī viņa redzēs nākotni, neviens neticēs viņas pareģojumiem. Citi avoti, piemēram, Higīns un Apolodors, piemin, ka Kasandra bija godīga, bet pareģošanas spējas viņai tika dotas kā vilinājums. Kad neizdevās iemīlēt Kasandru sevī, Apollons viņu nolādēja, lai viņai nekad neticētu, neskatoties uz viņas vārdu patiesumu.
Pēc citas versijas Kasandra aizmiga templī, kur čūskas čukstēja viņas ausīs, lai viņa dzirdētu nākotni.
Ar laiku Kasandra kļuva par episkās tradīcijas un traģēdiju varoni.
Japānas baltegle
Japānas baltegle (la), dēvēta arī par veiča baltegli, ir priežu dzimtas suga. Tā aug Japānas centrālajos rajonos un nedaudz retāk tās dienvidu daļā. Parasti tā ir sastopama skuju koku mežos 1500—2800 m virs jūras līmeņa. Japānas baltegles areāls atrodas mērenajā musonu klimatiskajā joslā.